«Қазақ елі» анимациялық фильмі халықаралық байқауда үздік атанды
"«Қазақ елі» анимациялық фильмі халықаралық байқауда үздік атанды" | "https://abai.kz/post/62940"
TITLE: «Қазақ елі» анимациялық фильмі халықаралық байқауда үздік атанды
URL: https://abai.kz/post/62940
META: "«Қазақ елі» анимациялық фильмі халықаралық байқауда үздік атанды" | "https://abai.kz/post/62940"
DATE: 30.07.2017
AUTHOR(s): Abai.kz
TOTAL WORDS: 130
TEXT: Шілде айының соңында Астанада ХІІІ Халықаралық «Еуразия» кинофестивалі аясында өткен «Бес құрлық»  балалар фильмдерінің фестивалінде «САҚ» киностудиясының «Қазақ елі» толықметражды анимациялық фильмі «Ең үздік сценарий» номинациясын жеңіп алды деп хабарлайды Абай-ақпарат ақпарат агенттігі ОҚО әкімінің баспасөз қызметіне сілтеме жасай отырып. Салтанатты шарада «Қазақ елі» анимациялық фильмінің режиссері, облыстық Мәдениет басқармасының «Оңтүстікфильм» КММ-нің директоры, «САҚ» киностудиясының белгілі сценарисі, режиссер Батырхан Дәуренбековке кинофестивальге белсене қатысып, балалар киносының дамуына ықпал жасағаны үшін ҚР Тұңғыш Президенті   Елбасы Қорының арнайы жүлдесі мен «Алғыс хаты» салтанатты түрде тапсырылды. Фестивальдің бағдарламасында Қазақстан, Франция, Нидерланд, Қытай, Ауғанстан, Иран, Тунис, Перу, Үндістан, Мексика, Испания, Италия, Дания, Грузия және т.б.  елдердің шығармашылық топтарының жұмыстары көрсетілді. Сонымен қатар, «Бес құрлық»  балалар кинофестивалінің ашылу салтанатына «Оскар», «Алтын глобус» сынды кино өнеріндегі беделді сыйлықтардың иегері, америкалық актер, продюсер, кинорежиссер Николас Кейдж қатысты. Abai.kz
